Държавен вестник, бр. 35, 2026 г., стр. 15

БРОЙ  35	
Д Ъ Р Ж А В Е Н  В Е С Т Н И К 	
СТР.  15   
Елементи
Детайлно описание
Шаблон
Примери
идентификатор и 
време
местополо­
жение
описание
Температу­
ра на по­
в ъ р х н о с т т а 
на морето и 
състоянието 
на морето (О)
Температура на повърх­
ността на морето и със­
тоянието на морето, ако 
се изисква от РАНС
SEA:
T[nn] 
HGT [n]nM
SEA: T15 HGT 5 
M
Вулканично 
изригване (M) Име на вулкана
VA:
nnnnnnnnnn или NIL
VA: ETNA
Легенда: 
М – задължително включване, част от всяко съобщение; 
С – условно включване, зависи от метеорологичните условия;
О – опционално включване (незадължително);
= – двойна линия показва, че текстът след нея се разполага на следващ ред. 
Забележки:
1. Условно местоположение. 
2. Описанието на добре известни географски места в свободен текст се свежда до минимум.
3. Местоположението на CB и TCU се указва като допълнение към информацията за разкъсана или 
плътна облачност над обширна област, както е показано в примера.
4. Ако е необходимо, да се изброят, като се разделят със запетая.
5. Когато не са включени елементи в част І.
1778
МИНИСТЕРСТВО 
НА ЗДРАВЕОПАЗВАНЕТО
НАРЕДБА № Н-4
от 30 март 2026 г.
за организацията на профилактиката и кон­
трола на инфекциите, свързани с медицин­
ското обслужване
Раздел I
Общи положения
Чл. 1. С тази наредба се уреждат орга­
низацията на профилактиката и контролът 
на инфекциите, свързани с медицинското 
обслужване (вътреболнични инфекции).
Чл. 2. (1) Инфекции, свързани с медицин­
ското обслужване (ИСМО), са:
1. инфекциите, придобити от пациент, във 
връзка с медицинско обслужване, по повод 
на друго заболяване;
2. инфекциите, придобити от медицински 
или друг персонал на лечебното заведение, в 
т.ч. студенти и други обучаващи се лица, във 
връзка с обслужването на пациентите.
(2) Наредбата не се прилага за случаи на 
остри заразни болести, когато инфекцията 
е съществувала или е била в инкубационен 
период към момента на постъпване на паци­
ента в лечебното заведение и няма връзка с 
предшестващо медицинско обслужване.
Чл. 3. (1) Инфекции, свързани с медицин­
ското обслужване, се установяват:
1. по време на хоспитализация в лечебно 
заведение;
2. по време на извънболнично лечение, 
изследвания и профилактични прегледи;
3. след изписване от лечебно заведение или 
приключване на извънболнично лечение или 
изследване за срокове, посочени в приложение 
№ 3а към чл. 3, ал. 4 на Наредба № 21 от 2005 г. 
за реда за регистрация, съобщаване и отчет 
на заразните болести (ДВ, бр. 62 от 2005 г.).
(2) Критериите за установяване на ИСМО 
са посочени в приложение № 3а към чл. 3, 
ал. 4 на Наредба № 21 от 2005 г. за реда за 
регистрация, съобщаване и отчет на зараз­
ните болести.
Чл. 4. (1) Инфекциите с повече от една 
локализация при един пациент се считат 
за отделни ИСМО, когато са обусловени от 
различен причинител.
(2) Промяната в характеристиката на при­
чинителя или добавянето на нов към вече 
установения причинител на инфекция се счита 
за нова ИСМО.
Раздел II
Профилактика и контрол на инфекциите, 
свързани с медицинското обслужване в лечеб­
ното заведение
Чл. 5. (1) Профилактиката на ИСМО е 
прилагане на комплексен подход за защита 
на пациентите и персонала на лечебните за­
ведения от възникването и разпространението 
на ИСМО чрез предпазни и изолационни 
мерки, ограничаване до възможния минимум 
на инвазивните манипулации и приложение 
на подходяща антибиотична и имунопрофи­
лактика.